แรงขายทำกำไรกด SET ปิดลบ 6 จุด นลท.ยังจับตาสถานการณ์ “โควิด” ใกล้ชิด
แรงขายทำกำไรกด SET ปิดลบ 6 จุด นลท.ยังจับตาสถานการณ์ “โควิด” ใกล้ชิด
29 ก.ย. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,257.34 จุด ลดลง 5.68 จุด (-0.45%) มูลค่าการซื้อขาย 38,205.97 ล้านบาท
10 หุ้นกดดัชนีวันนี้

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยวันนี้ปรับตัวลง รับแรงขายทำกำไรหลังจากที่ยังไม่มีปัจจัยใหม่เข้ามา อีกทั้งยังรับผลจากการปิดสัญญาซีรี่ย์ U ในตลาด TFEX วันนี้ด้วยจากการครบอายุสัญญา อีกทั้งยังต้องรอติดตามการดีเบตของผู้เข้าชิงตำแหน่งประธานาธิบดีสหรัฐในคืนนี้
ด้านตลาดหุ้นในภูมิภาคเอเชียส่วนใหญ่ก็ติดลบกัน และตลาดในยุโรปที่เทรดบ่ายนี้ต่างก็ปรับตัวลง หลังจากสถานการณ์การแพร่ระบาดไวรัสโควิด-19 ยังมีจำนวนผู้ติดเชื้อเพิ่มขึ้น และยังต้องรอดูมาตรการเยียวยาเศรษฐกิจของสหรัฐฯด้วยจะผ่านไปได้เมื่อใด
แนวโน้มการลงทุนในวันพรุ่งนี้ (30 ก.ย.) นายมงคล กล่าวว่า ตลาดฯยังมีโอกาสที่จะปรับตัวขึ้นได้ เพียงแต่ปัจจัยการเมืองยังกดดันอยู่ พร้อมให้แนวรับ 1,250 จุด ส่วนแนวต้าน 1,270 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
DELTA  มูลค่าการซื้อขาย 1,221.56 ล้านบาท ปิดที่ 155.00 บาท เพิ่มขึ้น  6.50 บาท
PTT  มูลค่าการซื้อขาย 1,140.93 ล้านบาท ปิดที่ 33.25 บาท ลดลง 0.25 บาท
CPALL มูลค่าการซื้อขาย 1,140.65 ล้านบาท ปิดที่ 61.25 บาท เพิ่มขึ้น 0.75 บาท
KBANK  มูลค่าการซื้อขาย 1,031.18 ล้านบาท ปิดที่ 78.00 บาท ลดลง 1.50 บาท
AOT  มูลค่าการซื้อขาย 1,009.13 ล้านบาท ปิดที่ 58.00 บาท ลดลง  0.75 บาท